– Гэты раён цудоўны! Тут класна, вельмі ціха. Гэта, канечне, не Central park у Нью-Ёрку – хаця не ведаю, я там ніколі не была, – але здорава, што ёсць такі вялікі зялёны кавалак у цэнтры горада. Увесь бераг – гэта адна суцэльная гісторыя. У нас у двары было пяць-шэсць дзяцей, і мы заўсёды былі на возеры. Старэйшыя хлопцы сачылі за намі, у нас былі свае месцы, і бацькі заўсёды ведалі, дзе нас шукаць.